รัฐบาลไทย-ข่าวทำเนียบรัฐบาล-รอง นรม.และ รมว.กห.  จี้เร่งช่วยกันสางหนี้นอกระบบและปราบอิทธิพลเถื่อนต่อเนื่อง ย้ำความยุติธรรมและความปลอดภัย จะช่วยเสริมเสรีภาพและความเท่าเทียมในสังคม
วันจันทร์ที่ 11 มิถุนายน 2561
รอง นรม.และ รมว.กห.  จี้เร่งช่วยกันสางหนี้นอกระบบและปราบอิทธิพลเถื่อนต่อเนื่อง ย้ําความยุติธรรมและความปลอดภัย จะช่วยเสริมเสรีภาพและความเท่าเทียมในสังคม
เมื่อ 11 มิ.ย.61 พล.อ.ประวิตร วงษ์สุวรรณ รองนรม.และรมว.กห.พร้อมคณะ ได้เดินทางไปตรวจราชการในพื้นที่ภาคเหนือตอนล่าง เพื่อตรวจเยี่ยมและรับทราบการดําเนินงานของหน่วยงานต่างๆ ทั้งทหาร ตํารวจและฝ่ายปกครองในพื้นที่ จว.นครสวรรค์
เมื่อ 11 มิ.ย.61 พล.อ.ประวิตร วงษ์สุวรรณ รองนรม.และรมว.กห.พร้อมคณะ ได้เดินทางไปตรวจราชการในพื้นที่ภาคเหนือตอนล่าง เพื่อตรวจเยี่ยมและรับทราบการดําเนินงานของหน่วยงานต่างๆ ทั้งทหาร ตํารวจและฝ่ายปกครองในพื้นที่ จว.นครสวรรค์ ประกอบด้วย กองบินที่ 4 อ.ตาคลี มณทลทหารบกที่ 31 ค่ายจิรประวัติ สถานีตํารวจภูธรพยุหะคีรีและสถานีตํารวจภูธรเมืองนครสวรรค์ ต่อจากนั้นได้เดินทางไปมอบนโยบายกับส่วนราชการต่างๆ ณ ศาลากลางจังหวัดนครสวรรค์ มีสรุปดังนี้
พล.อ.ประวิตร กําชับให้ทุกส่วนราชการ ทั้งทหาร ตํารวจและฝ่ายปกครอง ต้องดํารงความยุติธรรมและร่วมกันขับเคลื่อนแก้ปัญหาความมั่นคงปลอดภัยของสังคมระดับพื้นที่ และเป็นที่พึ่งของประชาชนโดยยึดประชาชนเป็นศูนย์กลาง ซึ่งจะเป็นส่วนสําคัญในการช่วยเสริมสร้างเสรีภาพและความเท่าเทียมกันในสังคม โดยเฉพาะปัญหาที่ยังคงตกค้างเป็นความกังวลของประชาชน ทั้งปัญหาผู้มีอิทธิพล โดยเฉพาะกลุ่มมือปืนรับจ้างและอาวุธสงคราม ที่เป็นปัญหาของความรุนแรงในพื้นที่ และปัญหาการแพร่ระบาดของยาเสพติด โดยขอให้ทหารเข้มเฝ้าตรวจและสกัดกั้นในพื้นที่ชายแดน และเปิดปฏิบัติการร่วมกับตํารวจและฝ่ายปกครอง กวาดล้างเครือข่ายอาวุธสงครามและยาเสพติดในพื้นที่ชั้นในอย่างต่อเนื่อง  โดยจําเป็นต้องสร้างการรับรู้และการมีส่วนร่วมกับภาคประชาชนควบคู่กันไป
สําหรับปัญหาความเป็นอยู่ของประชาชนระดับพื้นที่ ขอให้ร่วมกันแก้ปัญหาหนี้นอกระบบของประชาชน โดยเฉพาะกับกลุ่มเกษตรกร ให้สามารถคลี่คลายในระยะเร่งด่วนภายใน มิ.ย.61 โดยใช้กลไก หน่วยงานรักษาความสงบในพื้นที่ ของ คสช.ร่วมกับ กอ.รมน.จว. เป็นแกนหลัก ขับเคลื่อนทํางานร่วมกับตํารวจและส่วนราชการที่เกี่ยวข้องในพื้นที่ โดยนําข้อมูลจาก “ศูนย์ดํารงธรรม จว.” ที่มีอยู่เดิมและประชาสัมพันธ์รับข้อมูลจากกลุ่มเกษตรกรในพื้นที่เพิ่ม และเร่งรัดทะยอยตรวจสอบปัญหาที่แท้จริง ทั้งเจ้าหนี้ ลูกหนี้และมูลหนี้ และให้ไกล่เกลี่ยโดยให้ความเป็นธรรมกับทุกฝ่าย พร้อมทั้งทําความเข้าใจกับประชาชนร่วมกันไป สําหรับในระยะ 6 เดือนต่อเนื่องกันไป ขอให้ กลไก กอ.รมน.จว. ได้ติดตามผลและลงไปรับข้อมูลจากพื้นที่เพิ่มเติม ผ่านประชาคมหมู่บ้าน เพื่อให้การแก้ปัญหาและบรรเทาความเดือดร้อนของประชาชน เป็นไปอย่างทั่วถึงตามนโยบายเร่งด่วนของรัฐบาล
นอกจากนั้น พล.อ.ประวิตร ได้ย้ําขอให้ทางจังหวัดและตํารวจ. ใช้กลไกทุกระดับขับเคลื่อนบังคับใช้กฎหมายและรณรงค์สร้างการมีส่วนร่วมปลูกฝังวินัยจราจรจราจรอย่างต่อเนื่องและจริงจัง พร้อมทั้งให้ความสําคัญกับการลักลอบเล่นพนัน ซึ่งเกิดปัญหาอาชญกรรมต่อเนื่องในหลายรูปแบบ โดยขอให้ร่วมกันสอดส่องและเข้มบังคับใช้กฎหมายตามอํานาจหน้าที่ถึงระดับท้องถิ่นอย่างจริงจัง ในการกวาดล้างโต๊ะพนันและบ่อนออนไลน์ในพื้นที่ โดยเฉพาะช่วงศึกฟุตบอลโลกที่จะมีขึ้น โดยย้ําว่าจะต้องไม่มีเจ้าหน้าที่รัฐเกี่ยวข้องหรือเรียกรับผลประโยชน์โดยเด็ดขาด และต้องไม่เพิกเฉยต่อข้อมูลที่ได้รับแจ้งจากประชาชน
พร้อมกันนี้ รองนรม.และรมว.กห.ขอให้ทางจังหวัด พัฒนาและเตรียมความพร้อมของแผนป้องกันและบรรเทาสาธารณภัยในพื้นที่ ให้พร้อมรับมือกับฤดูฝนที่จะมาถึง เพื่อลดผลกระทบจากปัญหานํา้ท่วมที่จะเกิดขึ้น. โดยขอให้เร่งรัดดําเนินงานตามแผนแม่บทการบริหารจัดการนํา้และแผนงานระยะเร่งด่วน ด้วยความโปร่งใส ไม่ให้มีปัญหาการทุจริต.
และในตอนท้าย พล.อ.ประวิตร ได้กล่าวขอบคุณและขอเป็นกําลังใจกับทุกส่วนราชการ ที่ร่วมทํางานหนักในการแก้ปัญหาสําคัญของชาติที่ผ่านมา โดยขอให้หัวหน้าส่วนราชการทุกหน่วยงาน ต้องตระหนักและให้ความสําคัญกับการดูแลและพัฒนาคุณภาพชีวิตของข้าราชการชั้นผู้น้อยอย่างต่อเนื่องกันไป เพื่อเป็นกําลังใจสําหรับการทําหน้าที่เป็นกําลังหลัก สนับสนุนขับเคลื่อนปฏิรูปประเทศต่อไป